Na osnovu čl. 13, 29 i 37 Zakona o životnoj sredini (“Službeni list CG” br. 52/16, 73/19), i člana 38 stav 1 tačka 4 Zakona o lokalnoj samoupravi ("Službeni list CG" broj 02/18, 34/19, 38/20), člana 53 stav 1 tačka 4 Statuta opštine Tuzi ("Službeni list CG" broj 24/19, 05/20), Skupština opštine Tuzi na sjednici održanoj 09.06.2020. godine donijela je:

ODLUKU

o pristupanju izrade Lokalnog plana zaštite životne sredine opštine Tuzi 2020 -2024

Član 1

Pristupa se izradi Lokalnog plana zaštite životne sredine za Opštinu Tuzi (u daljem tekstu: "LPZŽS"). Izradom LPZŽS-a doprinijet će se unapređenju, zaštiti i održivom korišćenju životne sredine na teritoriji Opštine Tuzi. Rok za izradu LPZŽS je 18 mjeseci.

Član 2

Izrada Lokalnog plana zaštite životne sredine za Opštinu Tuzi će se temeljiti na domaćem i međunarodnom zakonodavstvu.

 - Zakonu o životnoj sredini (Sl. list CG, br. 52/16, 073/19, 073/19),

 - Zakonu o zaštiti prirode ("Službeni list Crne Gore", br. 054/16, 18/19)

 - Zakonu o upravljanju otpadom ("Službeni list Crne Gore", br. 064/11,039/16)

 - Državnom planu upravljanja otpadom Crne Gore

 - Zakonu o vodama ("Službeni list Republike Crne Gore", br. 027/07, Službeni list Crne Gore", br. 073/10, 032/11, 047/11, 048/15, 052/16, 055/16, 002/17, 080/17, 084/18)

 - Zakonu o zaštiti vazduha ("Službeni list Crne Gore", br. 025/10, 040/11,043/15, 073/19)

 - Zakonu o procjeni uticaja na životnu sredinu ("Sl. list RCG", br. 075/18)

 - Zakonu o strateškoj procjeni uticaja na životnu sredinu ("Sl. list RCG", br. 80/05, 73/10, 40/11, 59/11 i 52/16)

 - Zakon o zaštiti od jonizujućeg zračenja i radijacionoj sigurnosti ("Sl. list CG", br. 56/09, 58/09 i 40/11, 55/16).

 - Zakon o zaštiti od buke u životnoj sredini ("Sl. list CG", br. 28/11,01/14 i 02/18)

 - Zakonu o energetici ("Sl. list CG", br. 05/16 i 51/17), i drugim relevantnim propisima.

Član 3

LPZŽS će izraditi Radni tim koji će biti formiran posebnim Rješenjem od strane predsjednika opštine. Izrada LPZŽS -a će biti otvorena za javnost u svim fazama izrade.

Član 4

LPZŽS usvaja Skupština Opštine Tuzi na period od četiri godine.

Član 5

Finansijska sredstva potrebna za izradu LPZŽS -a obezbijediće se iz budžeta Opštine Tuzi, kroz saradnju sa različitim nacionalnim i međunarodnim organizacijama i kroz saradnju sa NVO.

Član 6

Ova Odluka stupa na snagu osmog dana od dana objavljivanja u "Službenom listu CG - Opštinski propisi".

Broj: 02-030/20-5377

Tuzi, 09.06.2020. godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**